124 Jurnalul Oficial al Uniunii Europene 11/vol. 20 32000R0007 5.1.2000 JURNALUL OFICIAL AL COMUNITĂȚILOR EUROPENE L 2J51 REGULAMENTUL (CE) NR. 7/2000 AL CONSILIULUI din 21 decembrie 1999 de modificare a Regulamentului (CE) nr. 517/94 al Consiliului privind regimul comun aplicabil importurilor de produse textile din anumite terţe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import CONSILIUL UNIUNII EUROPENE, având în vedere Tratatul de instituire a Comunității europene și în special articolul 133, având în vedere propunerea Comisiei, întrucât: (1) Regulamentul (CE) nr. 517/94 (1), în special anexele IIIB și VI, stabilește limite anuale cantitative aplicabile anumi- tor produse originare din Bosnia și Herţegovina și Croația; (2) Regulamentul (CE) nr. 6/2000 al Consiliului din 17 decem- brie 1999 privind regimul aplicabil importurilor în Comu- nitate a produselor originare din Republicile Bosnia și Herţegovina și Croația și importurilor de vin originare din Fosta Republică Iugoslavă a Macedoniei și din Republica Slovenia (?) introduce împărțirea concesiilor globale existente în concesii specifice fiecărei țări pentru Bosnia și Herţegovina și Croația; (3) Este necesar să se urmeze această abordare și pentru pro- duse textile și astfel să se împartă regimul comun existent al restricțiilor cantitative în regimuri specifice pentru ficare țară pentru Bosnia și Herţegovina (30 %) și Croația (70 %) în conformitate cu structura schimburilor comerciale și cu utilizarea efectivă a limitelor cantitative pentru ultimii trei ani (1996-1998), și astfel să se modifice anexele IIIB și VI la Regulamentul (CE) nr. 517/94; (4) Consiliul Afacerilor Generale din 13 septembrie 1999 a invitat Comisia să examineze posibilitățile de îmbunătățire a măsurilor actuale; (5)  Este prin urmare adecvat să se mărească nivelurile contingentare pentru Bosnia și Herţegovina și Croația luând ca bază rata de creștere a contingentelor pe catego- rie care a fost prevăzută într-un protocol suplimentar la Acordul de cooperare între Comunitatea Economică Euro- peană și Republica Socialistă Federală a Iugoslaviei privind comerțul cu produse textile, încheiat prin Decizia 90/649/CEE (3); (!) JOL67, 10.3.1994, p. 1. Regulament, astfel cum a fost modificat ultima dată prin Regulamentul (CE) nr. 1457/97 al Comisiei JOL 199, 26.7.1997, p. 6). () JOL2, 5.1.2000,p. 1. () JOL 352,15.12.1990, p. 120. (6)  Este adecvat să se autorizeze, în anumite cazuri, eliberarea de autorizații de import prin mijloace electronice; (7) Nivelurile contingentare pentru categoria 6 pentru anul 1999 aplicabile Bosniei și Herţegovina și Croației trebuie să fie mărite pentru a absorbi anumite cereri de import în așteptare, ADOPTĂ PREZENTUL REGULAMENT: Articolul 1 Anexele IIIB și VI la Regulamentul (CE) nr. 517/94 al Consiliului se înlocuiesc cu cele prezentate în anexele I și respectiv II la prezentul regulament. Articolul 2 La articolul 21 se adaugă următorul alineat: „(4) Autorizațiile de import pot fi eliberate prin mijloace elec- tronice la cererea importatorului respectiv. La cererea justifi- cată a importatorului și cu condiția de a fi fost respectat aline- atul (3) al prezentului articol, o autorizație de import eliberată prin mijloace electronice poate fi înlocuită cu o autorizație de import în format de hârtie de autoritatea competentă a acelu- iași stat membru care a eliberat autorizația de import originală. Totuși, respectiva autoritate eliberează o autorizație în formă scrisă numai după ce s-a asigurat că autorizația prin mijloace electronice a fost anulată. Comisia poate, în conformitate cu procedura prevăzută la articolul 25 alineatele (1), (2) și (3), să adopte orice măsură necesară pentru a pune în aplicare acest alineat.” Articolul 3 Pentru a răspunde anumitor solicitări suplimentare pentru autorizații de import făcute în 1999, în anexa IIIB sub „Republicile Bosnia și Herţegovina și Croația”, din categoria 6 „Cantitate” „l 415” se înlocuiește cu „1 465”. Articolul 4 Prezentul regulament intră în vigoare la data publicării sale în Jurnalul Oficial al Comunităților Europene. Cu toate acestea, articolul 1 se aplică de la 1 ianuarie 2000 și articolul 2 de la 20 decembrie 1999.